Huisgeloof: Idees vir hoe om te rus – Dink Jeug
By dinkjeug	Feb 5, 2020 No Comments
Gaan stap ‘n ent. Let op al die geluide, kleure, teksture en lewe in julle omgewing. Gaan sit rustig iewers en haal diep asem. Raak bewus van alles rondom julle. Julle kan ook “verkykers” van toiletrolle maak of vir die kinders ‘n vergrootglas saamneem.
Soek prente in tydskrifte of op die internet van verskillende maniere waarop ‘n mens kan rus, soos deur musiek te luister of deur te lees. Maak ‘n plakkaat van julle prente. Gesels dan oor wat julle graag by julle lewe sou wou insluit.
Kies een dag in ‘n week, of ‘n spesifieke tydgleuf van elke dag, en bêre julle selfone. Praat ook oor wanneer julle gaan rus van TV-kyk en rekenaars of iPads.
Is daar iets wat julle met julle “rustyd” kan doen, soos om iewers ‘n verskil te maak in die nood in ons land? Kan julle iemand gaan besoek of by ‘n uitreik-aksie betrokke raak?
Dink aan dié dinge wat vir julle as gesin belangrik is, maar waarby julle nie uitkom nie. Stel ‘n lys saam en kies elke week of maand een ding op julle lys om saam te doen. Daar is baie voorbeelde op Pinterest.
Stel as gesin saam ‘n speellys op van liedjies wat julle rustig laat voel.
familiesgesinnehoe om te rushuisgeloofideesons huis oefenrus
Vorige ArtikelHuisgeloof: Idees vir geloofsgewoontes
Volgende ArtikelHuisgeloof: Idees vir hoe om 'n verskil in die wêreld te maak
Huisgeloof: Idees oor dankbaarheid